Arica isch e Stadt ide Wuesti, umgeh vo Sand, Sand und namal Sand und em Pazifik. Mir hend vorgha, da 2-3 Naecht z bliebe nach uesere Tour dur Nordchile, sind schlussendlich aber 6 Taeg da gsi, wells am Roli sim Mage noed guet gange isch...  Mir hend es netts Hostel gha, mit Chuchi, und hend somit selber kochet, so hend mir gwuesst, was mir essed! Uesi Unterkunft isch nur grad 5min. vom Strand entfernt gsi und so sind mir bzw. ich es paar Mal achli an Strand go lese, jogge und relaxe. Zum Bade isch es viel z chalt gsi und mir hend gstuunet, wie problemlos die einte Luet is Wasser sind.  Dae  Stadtkern hend mir schnell gseh, es paar Fuessgaengerzone und e Kathedrale, vollstaendig konstruiert us Eisen, entworfe vom Herr Eiffel. Vom Felse El Morro hend mir schoen ueber d Stadt choene gseh.  Ich han mir e neui Kamera muesse kaufe, well mini ide Hoehli vom Toro Toro NP dae Geist ufgeh het. Uebrigens hend mir vo dem NP na d Foeteli ufeglade, z finde unter Cochabamba III.